# NOTAT

# Et styrket uddannelsesmiljø i Fredericia midtby

Indhold

[Notat om for etablering af et styrket uddannelsesmiljø i Fredericia midtby 1](#_Toc481583914)

[Baggrund 2](#_Toc481583915)

[Formålet med analysen 2](#_Toc481583916)

[Fase 1: foranalyse: Dialog med mulige aktører og samarbejdspartnere 2](#_Toc481583917)

[Fase 2: Mulighederne for styrkelse af uddannelsesmiljøet i Fredericia midtby 2](#_Toc481583918)

[Fase 3: Finansieringsmodeller – og muligheder 3](#_Toc481583919)

[Fase 4: Igangsættelse af etablering af et uddannelsescampus 3](#_Toc481583920)

[Procesplan for en analyse 3](#_Toc481583921)

[Organisering 4](#_Toc481583922)

[Den videre proces / skal gentages i Indstillingen til sagen 4](#_Toc481583923)

[Bilag 1 5](#_Toc481583924)

[Mulige uddannelsesinstitutioner og andre aktører, der er eller kan blive en del af styrket uddannelsesmiljø og/eller et uddannelsescampus 5](#_Toc481583925)

[Fællesfaciliteter og funktioner 6](#_Toc481583926)

## Baggrund

Fredericia Byråd vedtog d. 8. maj 2017 en ny uddannelsespolitik, der skal understøtte vores uddannelser, samt udvikle og tiltrække uddannelser til Fredericia.

Et af uddannelsespolitikkens indsatsområder er ´uddannelsesmiljø´, og mulighederne for at styrke uddannelsesmiljøet i Fredericia på tværs af de mange uddannelser og uddannelsesinstitutioner. Et styrket uddannelsesmiljø er afgørende for at vi lykkes med den uddannelsespolitiske dagsorden, og skal bidrage til Fredericias fortsatte udvikling:

* Flere får mulighed for at tage en uddannelse i Fredericia
* Ved at arbejde med et samlet uddannelsesmiljø i Fredericia midtby kan der skabes mere vækst og udvikling i midtbyen
* Vi får bedre muligheder for at tiltrække nye uddannelser og uddannelsesinstitutioner, da uddannelsesmiljø er afgørende for, at de kan lægge uddannelser i Fredericia

## Formålet med analysen

Dette notat skal udgøre et beslutningsgrundlag til politisk drøftelse i Uddannelsesudvalget. Notatet skal kvalificere en politisk beslutning om, at igangsætte en foranalyse af mulighederne for at styrke uddannelsesmiljøet i Fredericia blandt relevante aktører. Dette skal danne grundlag for en egentlig analyse, at mulighederne for etablering af et uddannelsescampus i Fredericia midtby i samarbejde med en række andre relevante aktører. Derudover skal foranalysen afdække behovet for et college/talentcollege i midtbyen.

Der er flere andre kommuner i Danmark, der har bygget et campus i de senere år. Derfor er vigtigt, at vi lader os inspirere af dem og gør brug af de erfaringer og viden der på området i vores arbejde.

Det foreslås at en analyse skal indeholde følgende elementer og inddelt i faser:

### Fase 1: Foranalyse: Dialog med mulige aktører og samarbejdspartnere

Fase 1 kan betragtes som en foranalyse, der skal afdække, hvilke aktører, der kan og vil være en del af et styrket uddannelsesmiljø i Fredericia. Her skal der laves en behovsafdækning og en vurdering af aktørernes muligheder nu og på sigt for at bidrage til denne målsætning. Behovsafklaringen skal afdække følgende:

* Set fra aktørens synspunkt, hvilke muligheder og begrænsninger er der for at styrke uddannelsesmiljøet i Fredericia?
* Hvordan kan aktøren selv bidrage til et styrket uddannelsesmiljø? og i Fredericia midtby?
* Kan aktørerne se sig selv som en del af et uddannelsescampus i Fredericia midtby?
* Hvor meget plads skal de enkelte institutioner have – nu og på sigt?
* Ønsker til indretning?
* Ønsker til fællesfaciliteter og funktioner?
* Ønsker til placering i Fredericia?
* Synergimuligheder ift. nærhed og samarbejde med andre aktører, herunder en vurdering af muligheder for samarbejde om at skabe nye uddannelser?
* Hvad ønsker aktørerne: leje? eje?
* Hvilke muligheder har de enkelte aktører for finansiering?
* Hvilke behov er der for et talentcollege/ungdomsboliger i midtbyen og hvilke ønsker er der til etablering af disse?

Den konkrete spørgeramme formuleres efterfølgende.

Kommunens egne uddannelsesaktiviteter skal medtænkes som aktør i nyt uddannelsescampus.

En liste over mulige aktører udleveres på mødet.

**Fællesfaciliteter og funktioner**

En interviewrunde skal afdække, hvilke faciliteter og funktioner, det vil give mening at være fælles om. Hvorefter foranalysen kan opstille de fællesfunktioner og faciliteter, der er behov for og ønsker om. Nedenstående er eksempler på fællesfaciliteter og funktioner på et campus.

Fælles funktioner;

* kantine, idrætsfaciliteter, mødelokaler, kursuslokaler, sociale opholdsrum, bibliotek/mediatek, personalefaciliteter, idræt og bevægelsesfaciliteter, omklædningsfaciliteter, garderobe, toiletter, udearealer (fx opholdsrum, grønne områder, parkering, cykelparkering)

Generelle studieområder og faglokaler;

* undervisningslokaler, samtalerum, faglokaler (fx kemi, fysisk, laboratorier mm)

Administrative funktioner:

* ledelseskontorer, bogholderi, reception/servicedesk, studie- og kursusadministration, it-administration, arkiv, studievejledning, værksteder, centrallager, serverrum, depoter, service-/teknikrum

Der skal være fokus på udnyttelsesgraden af lokalerne, så alle lokaler benyttes så effektive som muligt. Derfor skal der tænkes i fleksible rum, deling af lokaler mellem dem som har til huse på campus, samt tænke aktiviteter ind, der har behov for lokaler om aften og i weekenden.

### Fase 2: Mulighederne for styrkelse af uddannelsesmiljøet i Fredericia midtby

På baggrund af dialogen med aktørerne beskrives mulige scenarier for at styrke uddannelsesmiljøet i Fredericia som helhed og i særdeleshed i Fredericia midtby, og der skal udvikles anbefalinger til at styrke uddannelsesmiljøet i hele Fredericia.

Aktørernes ønsker og muligheder for involvering i et egentligt uddannelsescampus skal beskrives, og der skal i den forbindelse gives en vurdering af størrelsen på et campus, fællesfaciliteter og -funktioner i et eventuelt uddannelsescampus og talentcollege.

Sideløbende og på baggrund af ønsker fra aktørerne kortlægges mulighederne for placering af et uddannelsescampus i Fredericia, herunder en vurdering af muligheder og begrænsninger ved det forskellige placeringsmuligheder.

### Fase 3: Finansieringsmodeller – og muligheder

På baggrund af de foregående overvejelser beskrives de økonomiske og juridiske muligheder for at styrke uddannelsesmiljøet i Fredericia, herunder finansiering af et eventuelt nyt uddannelsescampus eller renovering af eksisterende bygninger. Det skal særskilt vurderes på Fredericia Kommunes engagement og rolle i et nyt uddannelsescampus.

Analysen skal kortlægge økonomiske og juridiske modeller for finansiering af et campusbyggeri gennem:

* Lån
* Egenfinansiering
* OPP
* Finansiering ved almennyttigt boligbyggeri (kan kun benyttes til bygning af et evt. talentcollege eller ungdomsboliger)

Det skal ligeledes undersøges muligheder for at søge fonde som led i finansieringen.

Analysen skal ligeledes beskrive forskellige scenarier for den kommunale andel af et campusbyggeri, samt hvilke andre aktørers, der kan medfinansiering andre dele af byggeriet.

Derudover skal konsekvenserne ved de foreslåede placeringsmuligheder af et campusbyggeri belyses.

### Fase 4: Igangsættelse af etablering af et uddannelsescampus

Såfremt den foregående analyse viser, at der er behov for etablering af et uddannelsescampus i Fredericia, er det relevant at analysere muligheder og begrænsninger for igangsættelse af:

* Hele byggeriet på én gang
* Etagevis eller gradvis udbygning
* Kommunal andel (udleje og eje)
* Ejerlejligheds-konstruktion

### Den videre proces

Uddannelsesudvalget er politisk ansvarlig for igangsættelsen af foranalysen.

Uddannelsesudvalget beslutter efter resultaterne fra analysen af fase 1, om der skal iværksættes en egentlig analyse af etablering af et uddannelsescampus og college/talentcollege (fase 2-4). De andre relevante udvalg involveres og der sikres en koordination mellem relevante fagafdelinger.

Det foreslås, at Fredericia Kommune selv udfører fase 1, og såfremt analysen viser et behov for et egentligt samlet campus og college og det besluttes af gå videre til fase 2, skal der inddrages eksterne rådgivere.

## 